અગાઉ સ્થાનિક પોલીસ દ્વારા બિનવારસી લાશને અગ્નિદાહ આપવા પાલિકાના ટ્રેકટરનો ઉપયોગ કરાયો હતો. જે ટ્રેકટરમાં ગંદો કચરો ભરીને લઈ જવાતો હતો એવા ટ્રેકટરમાં બિનવારસી લાશ મૂકીને અગ્નિદાહ માટે લઈ જવામાં આવી હતી. તે વખતે પાલિકા પ્રમુખ અલકાબેન દેસાઈએ પણ મોતનો મલાજો જળવાય તે માટે શબવાહિની આપવાની પાલિકા તરફથી ખાતરી આપવામાં આવી હતી પરંતુ આ વખતે પણ રેલવે પોલીસ દ્વારા શબવાહિની કે એમ્બ્યુલન્સની માંગણી જ કરાઈ ન હતી, જેના કારણે વિવાદ સર્જાયો છે.